CPT ขาขึ้นรอบใหม่! 3 วันราคาพุ่งเฉียด 11% โบรกฯแนะซื้อเก็งกำไร วางแนวต้าน 1.20 บ.
CPT ขาขึ้นรอบใหม่! 3 วันราคาพุ่งเฉียด 11% โบรกฯแนะซื้อเก็งกำไร วางแนวต้าน 1.20 บ. ล่าสุด ณ เวลา 11.31 น. อยู่ที่ 1.13 บาท บวก 0.05 บาท หรือ 4.63% สูงสุดที่ 1.14 บาท ต่ำสุดที่ 1.09 บาท ด้วยมูลค่าซื้อขาย 31.84 ล้านบาท
2 พ.ย. 2561

ผู้สื่อข่าวรายงานว่า ราคาหุ้น บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT ล่าสุด ณ เวลา 11.31 น. อยู่ที่ 1.13 บาท บวก 0.05 บาท หรือ 4.63% สูงสุดที่ 1.14 บาท ต่ำสุดที่ 1.09 บาท ด้วยมูลค่าซื้อขาย 31.84 ล้านบาท

โดยราคาหุ้น CPT ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 1.02 บาท เมื่อวันที่ 30 ต.ค.2561 คิดเป็นการปรับตัวขึ้น 10.78%
ด้าน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” หุ้น CPT  ให้แนวรับ 1.05 บาท แนวต้าน 1.20 บาท Cut loss 1.03 บาท โดยกราฟเริ่มสร้างฐานได้อีกทั้งปิดสร้างแท่งเทียนเขียวพร้อมวอลุ่มที่เพิ่มขึ้นสนับสนุนการรูปแบบกลับตัว Rounding Bottom อีกทั้งค่าสัญญาณ RSI ที่ชี้ขึ้นทำให้มีโอกาสปรับตัวขึ้นต่อได้
 